ತೀವ್ರ ಹೃದಯ ಸ್ನಾಯುವಿನ ಊತಕ ಸಾವು ತೀವ್ರ ಪರಿಧಮನಿಯ ರೋಗಲಕ್ಷಣಎರಡು ಉಪಪ್ರಕಾರಗಳನ್ನು ನಿರೂಪಿಸುತ್ತದೆ, ಅವೆಂದರೆ ST-ಉನ್ನತಿ-ಇಲ್ಲದ ಹೃದಯ ಸ್ನಾಯುವಿನ ಊತಕ ಸಾವು ಮತ್ತು ST-ಉನ್ನತಿಯಿರುವ ಹೃದಯ ಸ್ನಾಯುವಿನ ಊತಕ ಸಾವು , ಇವು ಹೆಚ್ಚಾಗಿ (ಆದರೆ ಯಾವಾಗಲೂ ಅಲ್ಲ) ಪರಿಧಮನಿಯ ಕಾಯಿಲೆಯ ಚಿಹ್ನೆಗಳಾಗಿವೆ. ಹೆಚ್ಚಾಗಿ ಪ್ರಚೋದಿಸುವ ಅಂಶವೆಂದರೆ ಎಪಿಕಾರ್ಡಿಯಲ್ ಪರಿಧಮನಿಯಲ್ಲಿ ಅಪಧಮನಿಯ-ಕಾಠಿಣ್ಯದ ಪ್ಲೇಕ್‌ನ ಅಡ್ಡಿ, ಇದು ರಕ್ತವು ಹೆಪ್ಪುಗಟ್ಟಲು ಕಾರಣವಾಗುತ್ತದೆ, ಕೆಲವೊಮ್ಮೆ ಅಪಧಮನಿಯು ಸಂಪೂರ್ಣವಾಗಿ ಮುಚ್ಚಿಕೊಳ್ಳುವಂತೆ ಮಾಡುತ್ತದೆ. ಅಪಧಮನಿ-ಕಾಠಿಣ್ಯವು ಕೆಲವು ದಶಕಗಳಿಂದ ಅಪಧಮನಿಗಳ (ಈ ಸಂದರ್ಭದಲ್ಲಿ, ಪರಿಧಮನಿ) ಪೊರೆಯ ಮೇಲೆ ಪ್ಲೇಕ್‌ಗಳಲ್ಲಿ ಕೊಲೆಸ್ಟರಾಲ್ ಮತ್ತು ನಾರಿನಿಂದ ತುಂಬಿದ ಅಂಗಾಂಶದ ಕ್ರಮೇಣ ಬೆಳವಣಿಗೆಯಾಗಿದೆ. ಏಂಜಿಯೊಗ್ರಫಿಯಲ್ಲಿ ಗೋಚರಿಸುವ ರಕ್ತ ಪ್ರವಾಹದ ಅನಿಯತತೆಯು, ಅನೇಕ ದಶಕಗಳಿಂದ ಅಪಧಮನಿ-ಕಾಠಿಣ್ಯವು ಬೆಳೆದುದರ ಪರಿಣಾಮವಾಗಿ ಅಪಧಮನಿ ಕುಹರವು ಕ್ಷೀಣಿಸುತ್ತಿರುವುದನ್ನು ಪ್ರತಿಬಿಂಬಿಸುತ್ತದೆ. ಪ್ಲೇಕ್‌ಗಳು ಅಸ್ಥಿರವಾಗಬಹುದು, ಛಿದ್ರವಾಗಬಹುದು ಮತ್ತು ಹೆಚ್ಚುವರಿಯಾಗಿ ಗರಣೆಯನ್ನು (ರಕ್ತದ ಹೆಪ್ಪುಗಟ್ಟುವಿಕೆ) ಉಂಟುಮಾಡಬಹುದು, ಇದು ಅಪಧಮನಿಯನ್ನು ಮುಚ್ಚುತ್ತದೆ; ಇದು ಕೆಲವು ನಿಮಿಷಗಳೊಳಗೆ ಕಂಡುಬರಬಹುದು. ಪರಿಧಮನಿಯ ನಾಳದಲ್ಲಿ ತೀವ್ರ ಪ್ರಮಾಣದ ಪ್ಲೇಕ್‌ನ ಒಡೆತ ಕಂಡುಬಂದರೆ, ಇದು ಹೃದಯ ಸ್ನಾಯುವಿನ ಊತಕ ಸಾವನ್ನು (ಪ್ರವಾಹದ ಹೃದಯ ಸ್ನಾಯುವಿನ ನೆಕ್ರೋಸಿಸ್) ಉಂಟುಮಾಡುತ್ತದೆ.

ಹೃದಯಕ್ಕೆ ಕುಗ್ಗಿದ ರಕ್ತದ ಹರಿವು ದೀರ್ಘಕಾಲದವರೆಗೆ ಮುಂದುವರಿದರೆ, ಇದು ರಕ್ತಕೊರತೆಯ ಪ್ರಕ್ರಿಯೆ ಎಂದು ಕರೆಯುವ ಒಂದು ಕ್ರಿಯೆಯನ್ನು ಪ್ರಚೋದಿಸುತ್ತದೆ; ಮುಚ್ಚಿದ ಪರಿಧಮನಿಯ ಭಾಗದಲ್ಲಿನ ಹೃದಯದ ಜೀವಕೋಶಗಳು ಸಾಯುತ್ತವೆ (ಮುಖ್ಯವಾಗಿ ನೆಕ್ರೋಸಿಸ್‌ನ ಮೂಲಕ) ಹಾಗೂ ಮತ್ತೆ ಬೆಳೆಯುವುದಿಲ್ಲ. ಈ ಜಾಗದಲ್ಲಿ ಒಂದು ಕಾಲಜನ್ ಗುರುತು ರಚನೆಯಾಗುತ್ತದೆ. ಅಪೊಪ್ಟೋಸಿಸ್ ಎನ್ನುವ ಮತ್ತೊಂದು ರೀತಿಯ ಜೀವಕೋಶಗಳ ಸಾವು ಕೂಡ ಅಂಗಾಂಶ ಹಾನಿಯ ಪ್ರಕ್ರಿಯೆಯಲ್ಲಿ ಪಾತ್ರವಹಿಸುತ್ತದೆ, ನಂತರ ಹೃದಯ ಸ್ನಾಯುವಿನ ಊತಕ ಸಾವನ್ನು ಉಂಟುಮಾಡುತ್ತದೆಂದು ಇತ್ತೀಚಿನ ಅಧ್ಯಯನಗಳು ಸೂಚಿಸಿವೆ. ಅದರಿಂದಾಗಿ ರೋಗಿಯ ಹೃದಯವು ಶಾಶ್ವತವಾಗಿ ಹಾನಿಗೊಳಗಾಗುತ್ತದೆ. ಈ ಹೃದಯ ಸ್ನಾಯುವಿನ ಗುರುತು ರೋಗಿಯನ್ನು ಜೀವಕ್ಕೆ ಸಂಚಕಾರ ತರುವ ಹೃದಯ ಸ್ನಾಯುವಿನ ಅಪಸಾಮಾನ್ಯ ಸ್ನಾಯು ಸಂಕೋಚನದ ಅಪಾಯಕ್ಕೂ ಒಳಗಾಗುವಂತೆ ಮಾಡುತ್ತದೆ ಮತ್ತು ಕುಹರದ ಧಮನಿಯ ಊತಕ್ಕೆ ಕಾರಣವಾಗಬಹುದು, ಇದು ಹಾನಿಕಾರಕ ಪರಿಣಾಮಗಳೊಂದಿಗೆ ಛಿದ್ರವಾಗಬಹುದು.

ಘಾಸಿಗೊಂಡ ಹೃದಯ ಅಂಗಾಂಶವು ಹೃದಯ ಅಂಗಾಂಶಕ್ಕಿಂತ ತುಂಬಾ ನಿಧಾನವಾಗಿ ವಿದ್ಯುತ್ ಉದ್ರೇಕದ-ಅಲೆಯನ್ನು ಉಂಟುಮಾಡುತ್ತದೆ. ಘಾಸಿಗೊಂಡ ಮತ್ತು ಘಾಸಿಗೊಳ್ಳದ ಅಂಗಾಶದ ನಡುವಿನ ಪ್ರಚೋದನೆಗಳನ್ನು ಕಳುಹಿಸುವ ವೇಗದ ವ್ಯತ್ಯಾಸವು ಮರುಪ್ರವೇಶ ಅಥವಾ ಫೀಡ್‌ಬ್ಯಾಕ್ ಲೂಪ್ಅನ್ನು ಉಂಟುಮಾಡುತ್ತದೆ, ಇದು ಅನೇಕ ಮಾರಕ ಹೃದಯ ಸ್ನಾಯುವಿನ ಅಪಸಾಮಾನ್ಯ ಸ್ನಾಯು ಸಂಕೋಚನಗಳಿಗೆ ಕಾರಣವಾಗಿದೆಯೆಂದು ಹೇಳಲಾಗುತ್ತದೆ. ಈ ಹೃದಯ ಸ್ನಾಯುವಿನ ಅಪಸಾಮಾನ್ಯ ಸ್ನಾಯು ಸಂಕೋಚನಗಳಲ್ಲಿ ಹೆಚ್ಚು ಗಂಭೀರವಾದುದೆಂದರೆ ಕುಹರದ ಕಂಪನ(ವೆಂಟ್ರಿಕ್ಯುಲಾರ್ ಫೈಬ್ರಿಲೇಶನ್) ("V-Fib" /VF), ಇದು ಹೃದಯ ಸ್ನಾಯುವಿನ ಹಠಾತ್ ಸಾವನ್ನು ಉಂಟುಮಾಡುವ ಅತಿ ವೇಗವಾದ ಮತ್ತು ಸಂಪೂರ್ಣವಾಗಿ ಅಸ್ತವ್ಯಸ್ತವಾಗಿರುವ ಹೃದಯ ಬಡಿತವಾಗಿದೆ. ಮತ್ತೊಂದು ಜೀವಕ್ಕೆ ಸಂಚಕಾರವಾಗಿರುವ ಹೃದಯ ಸ್ನಾಯುವಿನ ಅಪಸಾಮಾನ್ಯ ಸ್ನಾಯು ಸಂಕೋಚನವೆಂದರೆ ಹೃದಯ ಕುಹರದ ಅತಿ ಸ್ಪಂದನ(ವೆಂಟ್ರಿಕ್ಯುಲಾರ್ ಟ್ಯಾಕಿಕಾರ್ಡಿಯಾ) ("V-Tach" /VT), ಇದು ಹೃದಯ ಸ್ನಾಯುವಿನ ಹಠಾತ್ ಸಾವನ್ನು ಉಂಟುಮಾಡಬಹುದು ಅಥವಾ ಮಾಡದಿರಬಹುದು. ಹೃದಯ-ಕುಹರದ ಅತಿ ಸ್ಪಂದನವು ಸಾಮಾನ್ಯವಾಗಿ ಹೃದಯವು ಅತ್ಯಂತ ವೇಗವಾಗಿ ಬಡಿಯುವಂತೆ ಮಾಡುತ್ತದೆ, ಇದು ಹೃದಯವು ರಕ್ತವನ್ನು ಪರಿಣಾಮಕಾರಿಯಾಗಿ ಪಂಪ್ ಮಾಡದಂತೆ ತಡೆಯುತ್ತದೆ. ಹೃದಯ ಸ್ನಾಯುಗಳ ಪರಿಣಾಮ ಮತ್ತು ರಕ್ತದೊತ್ತಡವು ಅಪಾಯದ ಮಟ್ಟವನ್ನು ತಲುಪಬಹುದು, ಇದು ಇನ್ನಷ್ಟು ಪರಿಧಮನಿಯ ರಕ್ತಕೊರತೆಗೆ ಮತ್ತು ಸತ್ತ ಊತಕದ ವಿಸ್ತರಣೆಗೆ ಕಾರಣವಾಗಬಹುದು.

ಕಾರ್ಡಿಯಕ್ ಡಿಫೈಬ್ರಿಲೇಟರ್ ಈ ಪ್ರಬಲ ಹಾನಿಕಾರಿ ಹೃದಯ ಸ್ನಾಯುವಿನ ಅಪಸಾಮಾನ್ಯ ಸ್ನಾಯು ಸಂಕೋಚನಗಳನ್ನು ಮಿತಿಗೊಳಿಸಲು ವಿಶೇಷವಾಗಿ ವಿನ್ಯಾಸಗೊಳಿಸಲಾದ ಒಂದು ಸಾಧನವಾಗಿದೆ. ಈ ಸಾಧನವು ಹೃದಯ ಸ್ನಾಯುವಿನ ಅಪಾಯಕಾರಿ ಸಾಂದ್ರತೆಯನ್ನು ವಿಧ್ರುವೀಕರಿಸಲು, ಕಾರ್ಯತಃ ಹೃದಯವನ್ನು "ಪುನಸ್ಸಿದ್ಧಗೊಳಿಸಲು", ರೋಗಿಗಳಿಗೆ ವಿದ್ಯುತ್ ಆಘಾತವನ್ನು ನೀಡುವ ಮೂಲಕ ಕಾರ್ಯನಿರ್ವಹಿಸುತ್ತದೆ. ಈ ಚಿಕಿತ್ಸೆಯು ಸಮಯವನ್ನು ಆಧರಿಸಿರುತ್ತದೆ ಮತ್ತು ಈ ಯಶಸ್ವಿ ಹೃದಯ-ಸ್ನಾಯುಗಳ ಕಂಪನವನ್ನು ನಿಲ್ಲಿಸುವ ಚಿಕಿತ್ಸೆಯ ಪ್ರತಿಕೂಲ ಪರಿಣಾಮವು ಹೃದಯ-ಶ್ವಾಸಕೋಶದ ಸ್ತಂಭನದ ಆರಂಭದ ನಂತರ ಅತಿ ಶೀಘ್ರದಲ್ಲಿ ಕ್ಷೀಣಿಸುತ್ತದೆ.

ಕಾರಣಗಳು
ಚಿಹ್ನೆಗಳು ಮತ್ತು ರೋಗಲಕ್ಷಣಗಳು
ಸಂಶೋಧನೆ
ರೋಗ-ಶರೀರವಿಜ್ಞಾನ